Source: https://rocapital.eu/en/boxes/protectia-datelor-personale
Timestamp: 2020-03-30 09:54:09+00:00
Document Index: 28877100

Matched Legal Cases: ['Articolul 6', 'Articolul 6', 'Articolul 6', 'Articolul 6', 'Articolul 6', 'Articolul 6', 'Articolul 6']

Confidentialitate RoCapital - imprumuturi rapide
Avand in vedere dispozitiile art.13 si 14 prevazute in Regulamentul (UE) 679/2016 al Parlamentului European si al Consiliului European, din 27 Aprilie 2016, privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/EC (“GDPR”), dorim sa va informam despre modul si termenii de procesare ai datelor dumneavoastra cu caracter personal, care sunt prelucrate de ROCAPITAL IFN SA.
1. Operatorul procesarii datelor cu caracter personal
Datele dvs. cu caracter personal sunt procesate de ROCAPITAL IFN SA cu sediul în Splaiul Unirii 165, TN Office 2, parter, sala 1 Sector 3, Bucuresti, cod postal 030133, membra a Grupului KRUK.
2. Responsabilul cu protectia datelor cu caracter personal.
Responsabilul cu Protecţia Datelor cu Caracter Personal poate fi contactat in legătură cu procesarea datelor dvs. personale şi pentru drepturile pe care le aveti cu privire la datele personale, la adresa Splaiul Unirii 165, TN Office 2, etaj 9, sector 3, Bucureşti 030133 sau pe e-mail la dpo@rocapital.eu.
3. Scopurile si temeiurile juridice in baza carora sunt procesate datele
Datele dumneavoastra personale sunt procesate de catre subscrisa in următoarele scopuri si în baza urmatoarelor temeiuri de prelucrare, respectiv:
pentru incheierea sau executarea unui contract de credit la care dumneavoastra sunteti parte (de ex: furnizarea serviciilor financiare non-bancare, informari cu privire la produsul solicitat, informari cu privire la situatia creditului) si pentru efectuarea unor analize pre-contractuale in vederea incheierii contractului de credit (de ex: analize preliminare creditului), având ca temei legal Articolul 6(1)(b) din GDPR;
pentru indeplinirea operatiunilor curente in vederea desfasurarii activitatii financiare non-bancare, analizarea si minimizarea riscurilor financiare si reputationale in legatura cu furnizarea serviciilor si produselor financiar non-bancare; asigurarea unui nivel ridicat de securitate la nivelul sistemelor informatice, in baza interesului legitim al Operatorului, prevazut de Art. 6(1)(f) GDPR,
pentru raportarea catre si verificarile in cadrul bazei de date gestionate Biroul de Credit SA, in baza interesului legitim al Operatorului si al Participantilor la Sistemul Biroului de Credit SA, având ca temei legal Articolul 6(1)(f) din GDPR;
in scop de efectuare a unei analize financiare (scoring), inclusiv prin profilare asupra unor date financiare si fiscale anterioare, dacă v-aţi dat consimţământul in mod liber, având ca temei legal de procesare Articolul 6(1)(a) din GDPR;
monitorizarea, securitatea si paza persoanelor, spatiilor, bunurilor, prin camerele video amplasate in spatiile Operatorului, in baza interesului legitim prevazut de Art. 6(1)(f) din GDPR;
pentru a afla ce preferinţe aveţi, inclusiv prin profilare, astfel încât să adaptăm modul în care vă contactăm, produsele noastre, modul în care plătiţi datoria, ca să răspunda necesităţilor dumneavoastră, in baza interesului legitim al Operatorului, prevazut de Art. 6(1)(f) din GDPR;
pentru colectarea datoriei pe cale amiabila sau proceduri judiciare, in baza interesului legitim al Operatorului, prevazut de Articolul 6(1)(b)(f) din GDPR;
pentru a răspunde plângerilor şi altor cereri pe care le primim de la dumneavoastră, in baza obligatiilor legale ale Operatorului, Articolul 6(1)(c) din GDPR;
in scopul respectarii obligatiilor legale ale Operatorului, cum ar fi scopuri contabile şi fiscale, prevenirea si combaterea fraudelor, a finantarii terorismului si a spalarii banilor, realizarea analizei de cunoastere a clientelei, a analizelor de risc, respectiv de raportare a tranzactiilor suspecte prevenirea fraudelor, spalarii banilor si finantarii terorismului, cunoasterea clientelei, raportarea tranzactiilor suspecte, raportarea catre Centrala Riscurilor de Credit avand ca temei legal Articolul 6(1)(c) din GDPR;
in scop de marketing, în special pentru a vă prezenta o ofertă potrivită situaţiei financiare pe care o aveţi, dacă ne-aţi dat consimţământul in mod liber, având ca temei legal de procesare Articolul 6(1)(a) din GDPR.
4. Categoriile de date cu caracter personal procesate
a) date privind identificarea persoanei fizice, precum: nume, prenume, seria si numarul cartii de identitate, pasaportului, codul numeric personal, codul unic de inregistrare sau codul de identificare fiscala (in cazul persoanelor fizice autorizate sau care desfasoara profesii liberale), cod tara si serie/numar pasaport pentru persoanele nerezidente, data de nastere, datele privind adresa de domiciliu, corespondenta si resedinta
b) alte date privind identificarea persoanei fizice: sex, locul nasterii, numele anterior (daca este cazul), semnatura, imaginea, vocea, nr. telefon, fax si adresa de e-mail;
c) date necesare in vederea incheierii unui contract de credit cu dumneavoastra: date privind situatia economica, financiara, fiscala, sociala si patrimoniala, date financiare privind produsele de creditare achizitionate, situatia datoriilor si istoricul acestora;
d) date referitoare la produsele de tip credit solicitate/acordate: tipul si denumirea Participantului, tipul de produs, starea produsului/contului, data acordarii, durata contului, sumele acordate, sumele datorate, data actualizarii, valuta, frecventa platilor, suma platita, rata lunara, sumele restante, numarul de zile de intarziere, data primei restante, categoria de intarziere, data ultimei plati;
f) date referitoare la evenimente care apar in perioada de derulare a produsului de tip credit, cum ar fi cele referitoare la restructurarea/refinantarea, darea in plata, cesiunea contractului de credit, cesiunea creantei), contul bancar, date despre beneficiarul real;
g) date referitoare la angajator: numele si adresa angajatorului, data inscrierii acestei informatii, CUI;
h) date referitoare la insolventa.
5. Informatii privind sursa datelor cu caracter personal
Datele cu caracter personal pe care le procesam sunt colectate din urmatoarele surse:
direct de dumneavoastra, prin documentele pe care le completati sau ni le furnizati, cat si ca rezultat al interactiunilor pe care le aveti cu Operatorul la telefon sau prin alte mijloace de comunicare;
datele cu caracter personal privind datoriile dvs. administrate de KRUK Romania SRL, societate din grupul Operatorului, precum si istoricul acestor datorii ne-au fost acordate de KRUK Romania SRL, in baza consimtamantului dvs. exprimat anterior obtinerii datelor, in cadrul interactiunilor telefonice cu Operatorul;
din surse externe Operatorului, cum sunt Biroul de Credit SA, Centrala Riscului de Credit, Buletinul Procedurilor de Insolventa, alte institutii si autoritati publice, in conditiile legii, executorii judecatoresti (in cazul în care sunt initiate proceduri pentru recuperarea datoriei).
6. Trebuie să ne furnizaţi datele dumneavoastră personale?
În măsura în care datele dumneavoastră personale sunt procesate pentru a încheia un contract de credit, nefurnizarea acestor date va face imposibilă indeplinirea de catre Operator a obligatiilor sale legale in legatura cu acordarea creditului, încheierea şi executarea contractului de imprumut.
Consimtamantul verbal pe care l-ati dat in discutiile telefonice pentru obtinerea datelor privind datoriile dvs. administrate de KRUK Romania si istoricul acestor datorii, poate fi retras de dvs. oricand, fara a afecta legalitatea prelucrarii efectuate pe baza consimtamantului inainte de retragerea acestuia. In situatia in care va veti retrage consimtamantul, vom fi in imposibilitate de a initia sau continua raporturi juridice.
Consimtamantul pentru prelucrarea datelor in scop de marketing pe care l-ati exprimat este facultativ si poate fi retrag oricand de catre dvs. In cazul retragerii, nu veti mai primi oferte de natura financiara de la noi. In acelasi timp, dorim sa va informam ca retragerea consimtamantului nu va afecta legalitatea procesarii datelor dvs. cu caracter personal in scop de marketing, pe care am efectuat-o in baza consimtamantului exprimat anterior retragerii acestuia.
7. Profilarea şi luarea de decizii automate
Datele dumneavoastră vor fi procesate prin mijloace automate, inclusiv prin profilare. Profilarea înseamnă că datele dumneavoastră personale sunt utilizate pentru a determina daca solicitarea dvs. de creditare se incadreaza in conditiile Operatorului de acordare a creditului solicitat, pentru a vă evalua preferinţele, pentru a afla care este metoda preferată de contact, pentru a analiza modul în care rambursarea datoriilor poate fi executată.
In cadrul analizei de acordare a creditului, profilarea efectuata de Operator nu duce la luarea unei decizii automate, ci din contra, decizia de acordare a creditului este luata de un operator uman.
8. Categoriile de destinatari catre care se pot divulga datele personale colectate:
Datele dumneavoastră pot fi puse la dispoziţia entităţilor care sprijină procesul de acordare a creditelor, respectiv Biroul de Credit SA, Centrala Riscurilor de Credit, ANAF, angajator (in procesul de verificare a venitului), prestatori de servicii tehnice de procesare a platilor, KRUK Romania SRL, societati de recuperare creante, executori judecatoresti, societati de avocatură, notari, companiile care oferă servicii de stocare şi arhivare a documentelor, birouri de informaţii economice, furnizori de servicii de informaţii telefonice, operatori de telecomunicaţii, entităţi care furnizează servicii poştale sau de curierat, precum şi consultanţilor sau auditorilor noştri sau orice alte institutii ale statului abilitate in acest sens.
9. RoCapital si Centrala Riscului de Credit
Informatii despre creditul acordat, riscul individual de credit si situatia creditelor restante (inclusiv intarzierile la plata), daca este cazul, sunt transmise de Operator catre Centrala Riscului de Credit din cadrul Bancii Nationala a Romaniei (institutie publica independenta cu sedul central in Bucuresti, Str. Lipscani nr. 25, sector 3, Bucuresti), in baza legii.
Centrala Riscului de Credit - CRC reprezintă o structură specializată în colectarea, stocarea şi centralizarea informaţiilor privind expunerea fiecărei persoane declarante (instituţie de credit, instituţie financiară nebancară înscrisă în Registrul special etc) din România faţă de acei debitori care au beneficiat de credite şi/sau angajamente al căror nivel cumulat depăşeşte suma limită de raportare (20.000 lei), precum şi a informaţiilor referitoare la fraudele cu carduri produse de către posesori.
10. Perioada de stocare a datelor cu caracter personal de Operator
Perioada în care datele dumneavoastră personale sunt prelucrate de Operator depinde de scopul prelucrării, fiind condiţionată de mai multe aspecte:
prelucrarea datelor dvs. cu privire la relatia de creditare cu subscrisa se efectueaza pe o perioada de minim 5 ani de zile de la achitarea creditul acordat, in conformitate cu prevederile legale;
data rambursării totale a unei datorii sau sfârşitul procesului de colectare din orice alt motiv;
cerinţele legale stabilite în legislatie (de exemplu, obligaţia de a păstra documentaţia contabilă);
in cazul în care v-aţi dat acordul pentru prelucrarea datelor dvs. personale, (de ex. pentru scopuri de marketing), datele dumneavoastră personale vor fi procesate până când vă veţi retrage acest consimţământ.
11. Drepturile pe care le puteti exercita asupra procesarii datelor dvs. cu caracter personal:
In legatura cu prelucrarea datelor cu caracter personal si in baza conditiilor specificate in GDPR, va puteti exercita oricare dintre urmatoarele drepturi:
de a primi informatii privind prelucrarea datelor dvs. personale si o copie a acestora;
de a solicita rectificarea datelor, atunci cand detinem date nevalide;
de a solicita stergerea datelor ("dreptul de a fi uitat"), daca aceste date nu mai sunt necesare pentru scopul pentru care au fost colectate sau prelucrate sau sunt procesate in mod ilegal sau atunci cand obligatia de a le elimina rezulta din prevederile legale;
de a solicita limitarea procesarii datelor, adica marcarea datelor cu caracter personal stocate pentru a limita prelucrarea ulterioara a acestora, mai ales atunci cand puneti la indoiala acuratetea sau prelucrarea datelor cu caracter personal este ilegala;
de a solicita transferul datelor personale furnizate de dumneavoastra;
de a va retrage consimtamantul, in orice moment, pentru prelucrarea datelor personale, la care ati consimtit anterior; retragerea consimţământului nu va afecta, totuşi, legalitatea utilizării datelor pe baza consimţământului înainte de retragerea acestuia;
de a fi notificat in caz de incalcari privind securitatea datelor, de catre operator;
de a va opune prelucrarii datelor (solicitare de incetare a prelucrarii datelor personale), in special din motive legate de situatia dvs. particulara;
de a depune o plângere la autoritate de supraveghere care se ocupă de protecţia datelor cu caracter personal, respectiv Autoritatea Naţională de Supraveghere a Prelucrării Datelor cu Caracter Personal (ANSDPDC).
Exercitarea dreptului de a prezenta obiectii va impiedica, in principiu, prelucrarea datelor dumneavoastra. Va mentionam ca, totusi, ca un astfel de rezultat nu va aparea daca dovedim ca exista motive justificate din punct de vedere legal pentru procesare, care va depasesc interesele, drepturile si libertatile sau daca aratam ca exista motive pentru a stabili, cerceta sau apara afirmatiile pe care le avem pentru dvs.
12. RoCapital IFN si relatia cu Biroul de Credit SA
RoCapital IFN SA si Biroul de Credit SA, persoana juridica româna cu sediul în Bucuresti, str. Sfanta Vineri, nr. 29, etaj 4, sector 3, in calitate de operatori asociati, prelucrează datele dumneavoastră cu caracter personal cu buna credința, in mod echitabil si transparent, in scopuri determinate si legitime, conform prevederilor GDPR.
RoCapital IFN SA si Biroul de Credit SA prelucreaza datele dvs. personale in baza interesului legitim al Participantilor si al Biroului de Credit pentru desfasurarea unei activitati de creditare responsabile, in conditiile protejarii, facilitarii accesului la creditare si prevenirii indatorarii excesive a persoanelor vizate, respectarii cadrului legal referitor la evaluarea bonitatii si la reducerea riscului de credit, precum si prevenirii utilizarii sistemului financiar-bancar pentru desfasurarea unor activitati contrare legii.
RoCapital IFN SA are obligatia, conform reglementarilor legale in vigoare, sa evalueze capacitatea dvs. de rambursare a creditului, inainte de incheierea unui contract de credit si pe parcursul derularii acestuia. In acest scop, RoCapital IFN SA prelucreaza informatiile indicate la punctul (4), literele (a, d-h) de mai sus, inregistrate pe numele dvs. în evidentele proprii si le transmite catre Biroul de Credit în vederea prelucrarii de catre aceasta institutie si a consultarii acestora de catre oricare Participant, in scopul initierii sau derularii unei relatii de creditare, precum si asigurarii produselor de tip credit.
Furnizarea datelor dvs. cu caracter personal este necesara in scopul mentionat la punctul (2). Refuzul de a furniza datele dvs. personale, necesare realizarii scopului mentionat mai sus, va conduce la imposibilitatea RoCapital IFN de a-si indeplini obligatiile legale in legatura cu acordarea creditului.
Ctegoriile de date cu caracter personal prelucrate in Sistemul Biroului de Credit sunt datele mentionate la punctul (4) literele (a, d-h) de mai sus. Pe langa acestea, Biroul de Credit prelucreaza si numarul de interogari in Sistemul sau, care indica numarul de Rapoarte de Credit eliberate de Biroul de Credit pentru dvs., la solicitarea unuia sau mai multor Participanti.
In procesul de analiza a cererii dvs. de credit RoCapital IFN va solicita Biroului de Credit eliberarea unui Raport de Credit, cu sau fara FICO® Score, pentru a verifica daca va incadrati in gradul de indatorare stabilit prin lege si daca aveti capacitatea de a rambursa creditul. Pentru obtinerea Raportului de Credit, RoCapital IFN va transmite la Biroul de Credit numele, prenumele si codul numeric personal.
Ulterior acordarii creditului, RoCapital IFN va transmite la Biroul de Credit datele dvs. personale prevazute la punctul (4), literele (a, d-h) de mai sus. Aceste informatii sunt puse in comun cu ceilalti Participanti, in cadrul Sistemului Biroului de Credit si sunt utilizate in scopul mentionat la pct. 10.2.
Capacitatea dvs. de a rambursa datoriile la scadenta poate fi verificata periodic, ulterior acordarii creditului, inclusiv prin obtinerea de Rapoarte de Credit sau prin utilizarea Serviciului Alerte[1].
In cazul in care, in perioada de derulare a creditului acordat, veti intarzia la plata ratelor mai mult de 30 de zile calendaristice de la data scadentei, RoCapital IFN va transmite la Biroul de Credit informatii referitoare la sumele restante, categoria de intarziere, data primei restante si/sau, dupa caz, informatii referitoare la deschiderea procedurii de dare in plata, numai dupa notificarea dvs., cu cel putin 15 zile calendaristice inainte, realizata in scris, prin telefon, SMS, e-mail sau prin alt mijloc de comunicare electronica.
Datele cu caracter personal prevazute la punctul (4), literele (a, d-h) de mai sus, pot fi prelucrate de catre Biroul de Credit, inclusiv pentru a calcula, la solicitarea Participantilor, FICO® Score de la Biroul de Credit.
Destinatarii datelor din Sistemul Biroului de Credit
Datele cu caracter personal inregistrate in Sistemul Biroului de Credit sunt dezvaluite Participantilor, la cerere, in scopul mentionat la punctul (12.2) de mai sus.
Perioada de stocare a datelor in Sistemul Biroului de Credit
RoCapital IFN prelucreaza datele dvs. personale folosind mijloace automate pentru raportarea catre Biroul de Credit a datoriilor care inregistreaza mai mult de 30 de zile calendaristice de intarziere de la scadenta si sunt mai mari de 30 de lei, dar nu ia nicio decizie ca urmare a acestei raportari si nu efectueaza o profilare in consecinta.
Drepturile persoanelor vizate privind prelucrarea datelor cu caracter personal in Sistemul Biroului de Credit
In raport cu Biroul de Credit aveti aceleasi drepturi acordate de GDPR, mentionate la punctul (11) de mai sus, pe care vi le puteti exercita printr-o solicitare scrisa, semnata, transmisa prin posta catre Biroul de Credit sau prin accesarea in mod securizat a site-ului Biroului de Credit (www.birouldecredit.ro) sau la RoCapital IFN SA, care detine calitatea de creditor/potential creditor al dvs.
Totodata aveti dreptul de a obtine, la cerere, la momentul comunicarii deciziei de creditare, o copie a Raportului de Credit emis de Biroul de Credit, care a fost utilizat de catre RoCapital IFN in analiza cererii de credit.
Datele de contact ale responsabilului Biroului de Credit SA cu protectia datelor sunt: Biroul de Credit SA, Bucuresti, str. Sfanta Vineri, nr. 29, etaj 4, sector 3, adresa e-mail: rpd@birouldecredit.ro.
Dacă doriţi să vă exercitaţi drepturile de mai sus, puteţi să ne trimiteţi cererea prin e-mail la dpo@rocapital.eu sau sunând la: 0372.533.516 (numar cu tarif normal inrolat in reteaua Vodafone, taxat cu tarif normal in functie de furnizorul dumneavoastra de servicii de telefonie si de tipul dvs. de abonament) sau prin poştă la adresa din Splaiul Unirii 165, TN Office 2, parter, sala 1 Sector 3, Bucuresti, cod postal 030133 sau personal, contactând reprezentantul nostru sau efectuand o vizita la sediul social.
[1] Serviciul Alerte este folosit de catre Participanti pentru identificarea si/sau diminuarea riscului de credit in timp util, prin generarea unei alerte catre un Participant atunci cand pentru un debitor propriu se inregistreaza un eveniment (deschidere/inchidere cont, intrare/iesire din restanta, corectie cont, inregistrarea/stergerea starii de garant/codebitor, interogare cont, modificare nume angajator/ numar telefon) la un alt Participant.